ฮั่งเส็งปิดบวกแค่ 1.02 จุด ขณะจับตาถ้อยแถลง “เยลเลน”
ฮั่งเส็งปิดบวกแค่ 1.02 จุด ขณะจับตาถ้อยแถลง "เยลเลน"
23 ส.ค. 2559

ดัชนีฮั่งเส็งตลาดหุ้นฮ่องกงปิดเกือบทรงตัวในวันนี้ โดยดัชนีฮั่งเส็งเพิ่มขึ้น 1.02 จุด หรือ 0.00% ปิดวันนี้ที่ 22,998.93 จุด เนื่องจากนักลงทุนระมัดระวังการซื้อขายก่อนที่นางเจเน็ต เยลเลน ประธานธนาคารกลางสหรัฐ (เฟด) จะกล่าวสุนทรพจน์ในการประชุมประจำปีที่เมืองแจ็คสันโฮล รัฐไวโอมิ่ง ในวันศุกร์นี้
ทั้งนี้ นักวิเคราะห์จากธนาคารยูบีเอสคาดการณ์ว่า นางเยลเลนจะส่งสัญญาณเรื่องการปรับขึ้นอัตราดอกเบี้ยในการประชุมครั้งนี้ พร้อมกับแสดงมุมมองที่เป็นบวกต่อแนวโน้มเศรษฐกิจ ขณะเดียวกัน นักวิเคราะห์จากธนาคารบาร์เคลย์สคาดการณ์ว่า นางเยลเลนจะส่งสัญญาณว่าเฟดอาจปรับขึ้นอัตราดอกเบี้ยในเดือนก.ย.